PROTOKOL ZA UČENIKE,

SPRJEČAVANJE I SUZBIJANJE EPIDEMIJE COVID-19

**PROTOKOL DOLAZAKA UČENIKA U ŠKOLU I RASPORED PO UČIONICAMA:**

Učenici se voze prema utvrđenom rasporedu sjedenja u školskom autobusu.

**Prema navedenim vremenskim terminima, učenici će doći u dvorište ispred sjevernog ulaza u školu, gdje će učitelj koji S NJIMA IMA PRVI NASTAVNI SAT doći po njih, provesti kroz dizbarijeru ili preobuvanje u papuče, odvesti na pranje ruku i u njihovu učionicu.**

**Učenici predmetne nastave koriste maske u zajedničkim prostorijama Škole ( prolazak kroz hodnike, toaleti)**

**Učenici razredne nastave, vrijeme dolaska:**

**1. razred**: dolazak u 8.40. – učenici će imati nastavu u učionici 1. razreda

**2. razred**: dolazak u 8.30. - učenici će imati nastavu u učionici 2. razreda

**3. razred**: dolazak u 8.35. - učenici će imati nastavu u učionici 3. razreda

**4. razred**: dolazak u 8.45. – učenici će imati nastavu u učionici 4. razreda

**Učenici predmetne nastave, vrijeme dolaska:**

**5. razred:** dolazak u 7.40. Čekaju učitelja u popločanom prostoru neposredno pred sjevernim vratima Škole- učenici će imati nastavu u kabinetu matematike.

**6. razred:** dolazak u 7.45.Čekaju učitelja na čistini ispod Škole - učenici će imati nastavu u kabinetu engleskog jezika.

**7. razred:** dolazak u 7.50. – Čekaju učitelja u prostoru pred sjevernim vratima Škole prema stepenicama - učenici će imati nastavu u kabinetu pov./geografija

**8. razred:** dolazak u 7.55.. Čekaju učitelja u dijelu dvorišta pred Školom, sjeverni ulaz, vanjske klupe - učenici će imati nastavu u kabinetu hrvatskog jezika.

**Nakon 1. tjedna nastave planiramo prelazak na kabinetsku nastavu (predmetna nastava), ovisno o epidemiološkoj situaciji na otoku.**

Učenici putnici dolaze zadnji, odlažu maske u za to pripremljene vrećice, peru ruke i odlaze u svoje razrede.

Svi učenici predmetne nastave koriste maske prilikom prolaska kroz zajedničke prostorije. Učenik masku odlaže u predviđenu vrećicu po dolasku na svoje mjesto u učionicu.

Svako razredno odjeljenje ima svoje mjesto u dvorištu (određuje ga razrednik), vrijeme ulaska u zgradu, prostor u kojem će obavljati higijenu ruku te učionicu u kojoj će boraviti.

Ulazit će po ranije utvrđenom rasporedu u pratnji predmetnog učitelja kojeg imaju po rasporedu prvi nastavni sat. Učenici u školu ulaze s ruksakom na leđima zbog obveze pranja ruku.

Nakon higijene ruku, u pratnji učitelja, učenici će se uputiti prema učionici prema unaprijed utvrđenom smjeru kretanja poštujući donesene epidemiološke mjere (razmak od 1.5 m, maska koja se nosi tako da obuhvati i nos i usta, ako lokalni Stožer donese takvu odluku, učenici predmetne nastave će obavezno nositi maske u zajedničkim prostorima)

Maske se preporučuju svim učenicima škole s kroničnim bolestima koje mogu dovesti do težih oblika bolesti COVID-19 ako im zdravstveno stanje omogućuje nošenje maske.

Higijena ruku

Uvesti u rutinu redovito pranje ruku tekućom vodom i sapunom. Ruke se peru prije ulaska u svoju skupinu/učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo. Za pranje ruku treba koristiti tekuću vodu i sapun.

Nakon pranja ruku sapunom i vodom, ruke treba osušiti papirnatim ručnikom za jednokratnu upotrebu koji se nakon korištenja baca u koš za otpad s poklopcem.

 Prednost se daje pranju ruku tekućom vodom i sapunom. Dezinficijense ne koriste djeca rane i predškolske dobi, niti učenici koji imaju promjene na koži ruku ili ako dezinficijens kod njih izaziva nelagodu.

Dezinficijens se nikako ne treba primijeniti više od dva-tri puta dnevno, jedan potisak ili prema uputama proizvođača.

Korištenje toaleta

Učenici predmetne nastave koriste toalete na 2. katu, toalete predmetne nastave!

Na vratima će biti naznačen maksimalan broj korisnika. Potrebno je držati se na udaljenosti koliko je moguće većoj od druge djece/učenika, ne manjoj od 1.5m.

***OBAVEZNO JE REDOVITO PRANJE RUKU TEKUĆOM VODOM I SAPUNOM NAKON KORIŠTENJA TOALETA.***

Opće higijenske mjere

Učenici prilikom prolaska nepotrebno ne dodiruju površine ili predmete (npr. rukohvati, spužve, tipkovnica…)

Ne dodiruju usta, nos, oči i lice te ne stavljaju ruke i predmete u usta.

Prilikom kašljanja i kihanja prekriti usta i nos laktom ili papirnatom maramicom koju poslije treba baciti u koš za otpad s poklopcem te oprati ruke.

Pri kašljanju i kihanju treba okrenuti lice od drugih osoba te izbjegavati dodirivanje lica, usta i očiju.

Učenici mogu razmjenjivati s drugom djecom pribor, uz prethodno provođenje higijenskih mjera.

Ako se učenik osjeća loše o tome obavještava predmetnog učitelja.

Preporuka je održavanja dobre prakse (mjerenje temperature kod kuće)

**Obavezno je nošenje marende/užine od kuće koja se jede u razredu. Veliki odmor učenici provode OBAVEZNO u pratnji učitelja. Potiče se nastava na otvorenom učenika. Predmetna nastava će imati uglavnom nastavu u razredu, a veliki odmor na otvorenom svi u pratnji učitelja.**

Društveni odnosi

Izbjegavati fizički kontakt s učenicima iz različitih odgojno-obrazovnih skupina/razrednih odjela, ako nije neophodan ( dop.,dod.nastava , izborni, športske aktivnosti).

Kroz hodnike se kretati u jednom smjeru ili po označenoj putanji kretanja.

Izbjegavati dijeljenje čaša, šalica, posuđa i pribora za jelo i jela s drugim osobama.

**Uz ovaj dokument, molimo Vas da pročitate i poštivate detaljne Upute HZJZ-a i MZO-a od 26.08. 2021. za sprječavanje i suzbijanje epidemije bolesti COVID 19 vezano uz rad predškolskih ustanova, osnovnih i srednjih škola u školskoj godini 2021-/2022.**

OŠ VIS, 1.09.2021